CELEX: 32015R0949
Language: et
Date: 2015-06-19 00:00:00
Title: Komisjoni rakendusmäärus (EL) 2015/949, 19. juuni 2015, millega tunnustatakse teatavates kolmandates riikides tehtud teatavate toiduainete ekspordieelset kontrolli teatavate mükotoksiinide sisalduse suhtes (EMPs kohaldatav tekst)

20.6.2015   
            
            
               ET
            
            
               Euroopa Liidu Teataja
            
            
               L 156/2
            
         KOMISJONI RAKENDUSMÄÄRUS (EL) 2015/949,
   19. juuni 2015,
   millega tunnustatakse teatavates kolmandates riikides tehtud teatavate toiduainete ekspordieelset kontrolli teatavate mükotoksiinide sisalduse suhtes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (1) eriti selle artiklit 23,
   ning arvestades järgmist:
   
               (1)
            
            
               Komisjoni määrusega (EÜ) nr 1881/2006 (2) on kehtestatud toidus esinevate ohratoksiin A ja aflatoksiinide sisalduse lubatud piirnormid. Liidu turule võib lubada ainult selliseid toite, mis vastavad piirnormidele.
            
         
               (2)
            
            
               Määruse (EÜ) nr 882/2004 kohaselt on liikmesriik kohustatud tagama asjakohase sagedusega korrapärase ametliku kontrollimise lähtuvalt riskidest, et saavutada määruse eesmärgid, milleks on muu hulgas inimestele ja loomadele avalduva ohu ärahoidmine, kõrvaldamine või vähendamine vastuvõetava tasemeni.
            
         
               (3)
            
            
               Määruse (EÜ) nr 882/2004 artiklis 23 on sätestatud võimalus tunnustada ekspordieelset erikontrolli, mida kolmas riik teostab sööda ja toidu suhtes vahetult enne Euroopa Liitu eksportimist, et kontrollida eksporditavate toodete vastavust liidu nõuetele.
            
         
               (4)
            
            
               Kolmandale riigile võib sellise tunnustuse anda üksnes juhul, kui liidu audit on näidanud, et liitu eksporditav sööt või toit vastab liidu nõuetele või samaväärsetele nõuetele ning kui kolmandas riigis enne lähetamist tehtud kontrolli loetakse piisavalt tõhusaks, et sellega asendada või vähendada liidu õigusnormides sätestatud dokumentide, identsuse ja füüsilist kontrolli.
            
         
               (5)
            
            
               Aprillis 2005 esitasid Ameerika Ühendriigid (edaspidi „Ühendriigid”) komisjonile taotluse, et tunnustataks liitu eksportimiseks ettenähtud maapähklite aflatoksiiniga saastumise ekspordieelset kontrolli, mille on teinud Ühendriikide pädevad asutused.
            
         
               (6)
            
            
               Pärast komisjoni Toidu- ja Veterinaarameti (FVO) auditit kiideti komisjoni otsusega 2008/47/EÜ (3) heaks kõnealused ekspordieelsed kontrollid, mille eesmärk on tagada vastavus liidu õiguse kohastele aflatoksiinide piirnormidele.
            
         
               (7)
            
            
               Kanada esitas 8. oktoobril 2007 komisjonile taotluse tunnustada Kanada pädevate asutuste tehtud ekspordieelset kontrolli liitu eksportimiseks ettenähtud pehme ja kõva nisu ning nisujahu ohratoksiin A sisalduse kohta.
            
         
               (8)
            
            
               Komisjon hindas üksikasjalikult teavet, mille oli esitanud Kanada teraviljakomisjon (Canadian Grain Commission), kes on Kanadas ekspordieelsete kontrollide eest vastutav pädev asutus, ja leidis, et antud tagatised on piisavad selleks, et rahuldada taotlus, mis käsitleb nisu ja teatavate sellest valmistatud toodete ohratoksiin A sisalduse ekspordieelse kontrollimise tunnustamist. Seepärast tunnustati komisjoni rakendusmäärusega (EL) nr 844/2011 (4) ekspordieelset kontrollimist, mille eesmärk on tagada vastavus liidu õiguse kohasele ohratoksiin A piirnormile.
            
         
               (9)
            
            
               Ühendriigid esitasid 21. novembril 2012 komisjonile taotluse, et tunnustataks liitu eksportimiseks ettenähtud mandlite aflatoksiiniga saastumise ekspordieelset kontrolli, mille on teinud Ühendriikide pädevad asutused.
            
         
               (10)
            
            
               Pärast komisjoni Toidu- ja Veterinaarameti auditit ja olles üksikasjalikult hinnanud lisateavet, mille esitasid Ühendriigid, leidis komisjon, et antud tagatised on piisavad selleks, et tunnustada ekspordieelset kontrollimist. Sellepärast on asjakohane tunnustada ekspordieelset kontrolli, millega tagatakse vastavus liidu õigusaktide kohastele aflatoksiinide piirnormidele.
            
         
               (11)
            
            
               On asjakohane koondada kõik heakskiidud, mis on antud teatavate kolmandate riikide tehtud mükotoksiinide toidus esinemise ekspordieelsetele kontrollidele, ühte määrusesse, et lihtsustada õigusakte ja tagada ühetaoline lähenemisviis. Seepärast tuleks otsus 2008/47/EÜ ja rakendusmäärus (EL) nr 844/2011 tunnistada kehtetuks ning nendes õigusaktides sisaldunud eeskirjad ühendada käesolevasse rakendusmäärusesse. Siiski on tehtud mõned väiksed muudatused selleks, et viia omavahel kooskõlla sätted kontrollide sageduse kohta ja ajakohastada sätteid, et kajastada CN-koodide muudatusi.
            
         
               (12)
            
            
               Liikmesriigid peavad vastavalt määruse (EÜ) nr 882/2004 artikli 16 lõikele 2 korraldama imporditavate toodete füüsilist kontrolli sagedusega, mis vastab eri liiki toiduga seotud riskidele, ja võtma muu hulgas arvesse toidu päritolukohaks oleva kolmanda riigi pädeva asutuse antud tagatisi. Süstemaatiline ekspordieelne kontrollimine, mida teostatakse kolmanda riigi pädeva asutuse vastutusel vastavalt määruse (EÜ) nr 882/2004 artikli 23 kohasele tunnustusele, annab piisavad tagatised mükotoksiinidega saastatuse puudumise kohta ja võimaldab seepärast liikmesriikidel vähendada selliste kaupade füüsilise kontrollimise sagedust.
            
         
               (13)
            
            
               Käesoleva määruse lisas sätestatud väikest kontrollimise sagedust peaksid järgima liikmesriigid, kes impordivad asjaomaste toiduainete rohkearvulisi partiisid. Liikmesriik, kes impordib ainult piiratud arvu saadetisi ja kellel ei ole võimalik kinni pidada kehtestatud kontrollimissagedusest, peaks tagama toiduainete väikese sagedusega kontrollimise.
            
         
               (14)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ekspordieelse kontrolli tunnustamine
   1.   Tunnustatakse ekspordieelseid kontrolle, mille on enne liitu eksportimist teinud Kanada teraviljakomisjon kui pädev asutus ohratoksiin A sisalduse määramiseks nisus ja nisujahus, mis on loetletud I lisas ja mis on toodetud Kanada territooriumil.
   2.   Tunnustatakse järgmisi ekspordieelseid kontrolle, mille on enne liitu eksportimist teinud Ameerika Ühendriikide põllumajandusministeerium (USDA) kui pädev asutus:
   
               a)
            
            
               I lisas loetletud ja Ameerika Ühendriikide territooriumil toodetud maapähklite aflatoksiinisisalduse ekspordieelsed kontrollid;
            
         
               b)
            
            
               I lisas loetletud ja Ameerika Ühendriikide territooriumil toodetud mandlite aflatoksiinisisalduse ekspordieelsed kontrollid.
            
         Artikkel 2
   Lisatavad dokumendid ja saadetiste märgistamine
   1.   Artiklis 1 nimetatud toodete iga saadetisega peavad olema kaasas järgmised dokumendid:
   
               a)
            
            
               pädeva asutuse poolt selleks määratud tunnustatud labori poolt vastavalt komisjoni määrusele (EÜ) nr 401/2006 (5) või samaväärsetele nõuetele võetud proovide ja analüüside tulemuste aruanne;
            
         
               b)
            
            
               vastavalt II lisale vormistatud sertifikaat, mille on täitnud, kontrollinud ja alla kirjutanud pädeva asutuse esindaja; sertifikaat kehtib neli kuud alates selle väljaandmise kuupäevast.
            
         2.   Igal artiklis 1 osutatud toiduainete saadetisel peab olema oma identifitseerimiskood, mis tuleb esitada ka lõikes 1 osutatud aruandel ja sertifikaadil. Selle koodiga tuleb tähistada saadetise iga kott või muu pakend või pakend, millega mitu üksikpakendit on ühendatud üheks pakendiks.
   Artikkel 3
   Saadetiste osadeks jagamine
   Juhul kui saadetis hiljem osadeks jagatakse, peavad saadetise iga osaga kuni selle vabasse ringlusse laskmiseni olema kaasas artikli 2 lõike 1 punktis b sätestatud sertifikaadi tõestatud koopiad, mille on kinnitanud selle liikmesriigi pädev asutus, kelle territooriumil saadetise jagamine aset leidis.
   Artikkel 4
   Ametlikud kontrollid
   Vastavalt määruse (EÜ) nr 882/2004 artikli 16 lõikele 2 ja artikli 23 lõikele 2 vähendatakse liikmesriikides artiklis 1 osutatud ja vastavalt artiklile 2 esitatud tootesaadetiste füüsilise kontrolli sagedust maksimaalse protsendimäärani I lisas esitatud saadetiste arvust.
   Artikkel 5
   Kehtetuks tunnistamine
   Otsus 2008/47/EÜ ja rakendusmäärus (EL) nr 844/2011 tunnistatakse kehtetuks.
   Viiteid kehtetuks tunnistatud otsusele ja rakendusmäärusele käsitatakse viidetena käesolevale määrusele.
   Artikkel 6
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuni 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 165, 30.4.2004, lk 1.
   
      (2)  Komisjoni määrus (EÜ) nr 1881/2006, 19. detsember 2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
   
      (3)  Komisjoni otsus 2008/47/EÜ, 20. detsember 2007, millega tunnustatakse USAs tehtud ekspordieelset kontrolli maapähklite ja nendest valmistatud toodete aflatoksiinide sisalduse kohta (ELT L 11, 15.1.2008, lk 12).
   
      (4)  Komisjoni rakendusmäärus (EL) nr 844/2011, 23. august 2011, millega tunnustatakse Kanadas tehtud ekspordieelset kontrolli nisu ja nisujahu ohratoksiin A [varem ekslikult tõlgitud „aflatoksiinide”] sisalduse kohta (ELT L 218, 24.8.2011, lk 4).
   
      (5)  Komisjoni määrus (EÜ) nr 401/2006, 23. veebruar 2006, milles sätestatakse proovivõtu- ja analüüsimeetodid mükotoksiinide sisalduse ametlikuks kontrolliks toiduainetes (ELT L 70, 9.3.2006, lk 12).
   
      I LISA
      Artiklis 1 osutatud tooted ja artiklis 4 osutatud füüsiliste kontrollide sagedus:
      
                  Toiduained
               
               
                  CN-kood
               
               
                  TARICi alajaotus
               
               
                  Päritoluriik
               
               
                  Mükotoksiin
               
               
                  Füüsiliste kontrollide sagedus importimisel (%)
               
            
                  
                              —
                           
                           
                              Nisu
                           
                        
               
                  
                              —
                           
                           1001
                        
               
                   
               
               
                  Kanada
               
               
                  Ohratoksiin A
               
               
                  < 1
               
            
                  
                              —
                           
                           
                              Nisujahu
                           
                        
               
                  
                              —
                           
                           1101 00
                        
            
                  
                              —
                           
                           
                              Maapähkel, lüdimata
                           
                        
               
                  
                              —
                           
                           1202 41 00
                        
               
                   
               
               
                  Ameerika Ühendriigid
               
               
                  Aflatoksiinid
               
               
                  < 1
               
            
                  
                              —
                           
                           
                              Maapähkel, lüditud
                           
                        
               
                  
                              —
                           
                           1202 42 00
                        
            
                  
                              —
                           
                           
                              Maapähklid, muul viisil toiduks valmistatud või konserveeritud
                           
                        
               
                  
                              —
                           
                           
                              2008 11 91; 2008 11 96; 2008 11 98
                           
                        
            
                  
                              —
                           
                           
                              Mandlid, koorimata
                           
                        
               
                  
                              —
                           
                           0802 11
                        
               
                   
               
               
                  Ameerika Ühendriigid
               
               
                  Aflatoksiinid
               
               
                  < 1
               
            
                  
                              —
                           
                           
                              Mandlid, kooritud
                           
                        
               
                  
                              —
                           
                           0802 12
                        
            
   
      II LISA